कोहरे से फ्लाइट चार और ट्रेनें सात घंटे तक लेट
रात 10 बजे वीआईपी रोड सुनसान
ट्रांसपोर्ट रिपोर्टर |भोपाल
दिल्ली से आने वाली फ्लाइट व ट्रेनेंे कोहरे के कारण शुक्रवार को लेट हुईं। फ्लाइट जहां आधे से लेकर चार घंटे तक की देरी से भोपाल पहुंचीं। वहीं ट्रेनें एक से 7 घंटे तक लेट आईं। इसी तरह शनिवार को भी फ्लाइट्स व ट्रेनें देरी से आने की संभावना है।
खराब मौसम के चलते दिल्ली से आने वाली एयर इंडिया की फ्लाइट दोपहर में ढाई की जगह साढ़े चार बजे पहुंची। इसी तरह अहमदाबाद से सुबह 11.30 बजे आने वाली जेट की फ्लाइट दो घंटे की देरी से आई। जबकि एयर इंडिया की सुबह आठ बजे आने वाली दिल्ली की फ्लाइट 4 घंटे की देरी से यहां पहुंची। वहीं, रात के समय दिल्ली से आने वाली फ्लाइट करीब आधे घंटे की देरी से पहुंची। इसके अलावा दिल्ली की ओर से आने वाली नई दिल्ली-हबीबगंज शताब्दी एक्सप्रेस डेढ़ घंटे और भोपाल एक्सप्रेस सवा दो घंटे की देरी से यहां पहुंचीं। जीटी, कर्नाटक, पातालकोट एक्सप्रेस 1 से लेकर तीन घंटे तक की देरी से यहां आईं। वहीं, सचखंड व श्रीधाम एक्सप्रेस 7 घंटे तक की देरी से यहां आ सकीं।
आमतौर पर देर रात तक लोगों से भरी रहने वाली वीआईपी रोड सर्द मौसम के चलते शुक्रवार को रात 10 बजे ही खाली नजर आ रही थी।
hin_Deva npi_Deva bho_Deva hin_Deva hin_Deva hin_Deva